কপিলের শোয়ের সাফল্য আমার জন্য, মন্তব্য সিধুর

কলকাতা: ফিরছে ‘দ্য গ্রেট ইন্ডিয়ান কপিল শর্মা শো'(Kapil Sharma show)। চলতি বছর ওটিটিতে আসতে চলেছে এই অনুষ্ঠানটি। তবে এবার দর্শকদের জন্য কপিল (Kapil Sharma) নিয়ে এসেছেন একের পর এক নতুন চমক। এর মধ্যে শো নিয়ে বিস্ফোরক মন্তব্য করলেন নভজ্যোৎ সিং সিধু (Navjot Singh Sidhu)। ‘দ্য গ্রেট ইন্ডিয়ান কপিল’ শো ঘিরে যেমন চর্চা, তেমনই বিতর্ক। রসিকতার মোড়কেই তারকাদের অন্দরমহলের মুচমুচে গসিপ নিয়ে চর্চা হয় এই শোয়ে। তবে এবার খানিক উলট-পুরাণ। কপিল শর্মা শো নিয়ে বোমা ফাটালেন নভজ্যোৎ সিং সিধু।

প্রাক্তন ক্রিকেটারের মতে, তিনি ছিলেন বলেই ইন্ডাস্ট্রিতে নিজের পায়ের তলার মাটি শক্ত করতে পেরেছেন কপিল শর্মা।আজ কপিল শর্মা শো যেখানে দাঁড়িয়ে রয়েছে, তার নেপথ্যে গুরুত্বপূর্ণ ভূমিকা পালন করেছেন তিনি। কীভাবে কপিলের শোয়ের সঙ্গে তাঁর যাত্রা শুরু হয়? সেকথা ফাঁস করেছেন তিনি। সিধুর মতে, কাপিলকে নিজের শো দেওয়ার আগে চ্যানেলের একটি মূল শর্ত ছিল, সিধুকে স্থায়ী অতিথি হিসাবে বোর্ডে আসতে হয়েছিল। তাহলেই কপিলের শোয়ে যাব। “কাপিল আমার কাছে এসে বললেন,‘ পাজী, আমার একটি অনুরোধ আছে। আপনি যদি আমার অনুষ্ঠানের অংশ হতে রাজি হন তবে তারা আমাকে একটি আলাদা অনুষ্ঠান দেবে। কপিল জানিয়েছিলেন- কালার্স চ্যানেলের কর্তা রাজ নায়ক সাহেব নিজে একথা বলেছেন। আসলে রাজ চেয়েছিলেন আমি কপিলের শোয়ে যোগ দিয়ে টিআরপি বাড়াই। তার পর রাজি হয়ে যাই।

অন্য খবর দেখুন